1307 Fema Radio Show - Afya ya Uzazi na Ujinsia - Ukatili Wa Kijinsia
Channel: Femina Hip
Date: 14/05/2020

Ukatili wa Kijinsia ni miongoni mwa matatizo yanayoikabili jamii yetu kwa kiasi kikubwa. Ukatili huu unaweza kuchukua sura tofauti, unaweza kufanyika mwilini kwa maana ya vipigo na aina nyingine ya mateso. Lakini, mara nyingi tunasahau kuwa ukatili huu unaweza kufanyika bila ya kuhusisha vipigo wala adhabu za mwilini, ukatili huu unaweza kufanyika kisaikolojia au kwa neno lingine kihisia.  Wataalam wanasema, wakati mwingine, kabla ya vipigo au adhabu, ukatili huu hutangulia. Ukatili huu unahusisha maneno makali, matusi, dharau na aina nyingine ya manyanyaso kisaikolojia. Ukatili huu hauachi makovu kwenye viongo vya mwili vinavyoonekana, huacha makovu kwenye akili na mioyo ya waathiriwa. Ni ukatili unaoweza kusababisha athari nyingi sana, moja wapo ni kupelekea ukatili zaidi au mtu kuchukua hatua sizizostahiki kama kujidhuru au kujiua kabisa. Katika kipindi hiki tumegusia mengi kuhusu aina hii ya ukatili, utapata kusikia stori ya Lydia Kasese, msichana aliyepitia aina hii ya ukatili kutoka kwa mpenzi wake wa kipindi hicho. Kwenye Jembe, yaani mtaalam, kwa mara nyingine tena yupo Rose Reuben, Mkurugenzi wa TAMWA. 
Usikose… suscribe Youtube channel yetu @feminahip